b'\n_START_ARTICLE_\nRaptarr\n_START_SECTION_\nTeini-ik\xc3\xa4iset mutanttininjakilpikonnat\n_START_PARAGRAPH_\nVuoden 2003 sarjassa Raptarr tekee ensi esiintymisens\xc3\xa4 jaksossa "Rukouksella on siivet", vuonna 2005. H\xc3\xa4n on rodultaan lintumies, yksi roduista, jotka lyntialaiset loivat vuosituhansia sitten orjuuttamistaan ihmisist\xc3\xa4. Kun lyntialaisten saari (jota ihmiset kutsuivat nimell\xc3\xa4 Atlantis) upposi, lintumiehet olivat vapaita. Osa lintuihmisist\xc3\xa4 kuitenkin kapinoi ja halusi orjuuttaa ihmiset niin kuin lyntialaiset olivat tehneet. Sis\xc3\xa4llissodan j\xc3\xa4lkeen kapinan johtaja, Mephos, tuomittiin menett\xc3\xa4m\xc3\xa4\xc3\xa4n siipens\xc3\xa4 ja el\xc3\xa4m\xc3\xa4\xc3\xa4n maan pinnalla. Raptarr sai teht\xc3\xa4v\xc3\xa4kseen tarkkailla h\xc3\xa4nt\xc3\xa4. Samalla h\xc3\xa4n ryhtyi tarkkailun ohella supersankariksi ja esti useita kertoja Mephosin pahat aikeet ja juonet kostoa varten. H\xc3\xa4n sai Turtleseilta apua joutuessaan pahaan pulaan Mephosia vastaan, joka yritti uutta vallankaappausta. Sarjassa hahmon \xc3\xa4\xc3\xa4nen\xc3\xa4 toimi Marc Diraison.'